safouaneb/arywiki huggingface dataset:
كريستين دوغ

كريستين دوغ، ولا كريستين دوغ-سرفاتي، تولدات فـ12 نونبر 1926 ف مونپوليي ؤ ماتت فـ28 ماي 2014 ف باريز، كانت كاتيبة ؤ مناضلة د حقوق لانسان فرانصاوية. حياتها. عائلتها. تولدات فـ1926 ف مونپوليي، كريستين كبرات ف لوقيتة ديال لمقاومة لفرانصاوية ف لحرب لعالامية تانية. باها پيير دوغ كان فيزيائي ؤ عميد ديال لجاميعة د كون حتا جرا عليه ڤيشي حيت مابغاش يطبق قوانين ضد ليهود، موراها فـ1944 عينو دو ݣول پريفي ديال كالڤادوس. خالها فرونسوا كولي كان ديپلوماسي دخل ف لحركة ديال فرانصا حورا ؤ تعين فـ1944 كوميسير ديال لجومهورية ف نورموندي. تزوجات كريستين ب پيير اݣيطون، لي كان قاضي ؤ تعين ف لمحكمة د لامن لعسكري ف لجزاير، ؤ كان قريب من تيارات ليمنية، ف لوقت لي هي كانت كاتدافع على لموناضلين ديال ل ف. ل. ن. حاولات كريستين تدي ولادها بجوج كريسطوف ؤ ليز لجزاير والاكين باهم كان رافض لفكرة، وبسباب هادشي طلقاتو. موراها عاودات تزوجات كريستين ب هنري جوڤان، ؤ رحلات معاه ؤ ولادها بجوج للمغريب. ولادات معاه بنت سميتها لوسيل. نيضال ديالها. فـ1963 ملي جات للمغريب، خدمات كريستين ؤستادة ديال تاريخ ؤ لجغرافيا ف طانجا، ؤ مشات موراها تقري لفرانصاوية ف ليسي محمد لخاميس ديال دارلبيضا. داك ليسي كانو فيه بزاف ديال لموناضلين ديال 23 مارس ؤ الى لامام. فـ1972، خبات كريستين جوج ديال لموناضلين يساريين، عبدلطيف زروال ؤ ابراهام سرفاتي، لي كانو بجوج كي قلب عليهم لمخزن. والاكين موراها بعاماين عاودو تشدو بجوج، زروال غبروه ؤ ماعاودش بان ؤ سرفاتي تحكم عليه ب لمؤبد. ؤ بقات كريستين كاتدافع على سرفاتي باش مايطيحش ف نفس لمصير د زروال. فـ1986، تزوجات بيه ؤ هو مسجون باش تقدر تبقا تزورو ف لحبس ديال لقنيطرة، مورما تدخلات فهاد لقضية مرات رائيس لفرانصاوي ميطيرون. فـ1989، عاونات جيل پيرو ف توجاد ديال لكتاب "صاحبنا لماليك"، ؤ عطاتو معلومات على لوضعية د حقوق لانسان ف لمغريب ؤ شي تفاصيل على لحباسات لي كاينين، من بينهم تازمامارت لي مازال ماكان معروف. لكتاب واخا تمنع ف لمغريب، خلا سلطات تعفي على ݣاع لموعتقالين سياسيين، من بينهم ابراهام سرفاتي، ؤ تسد لحبس ديال تازمامارت فـ1991. ماتت كريستين دوغ فـ28 ماي 2014 فسبيطار طينون ف باريز، ؤ كان عندها 87 عام.
كريمة الصقلي

كريمة الصقلي تزادت ف 14 مارس 1963 ف الدار البيضا، هي مغنية مغريبية ديال لغنا الصوفي و لغنا الشرقي. بدات لغنا ف تسع سنين. سجلات بزاف د لالبومات و لاغاني و شاركات فبزاف د لحفلات و لمهرجانات. مسيرتها لفنية. كريمة الصقلي بدات مسيرتها الفنية فالحفلات والمهرجانات، ومع الوقت ولات من الاسماء اللامعة فالساحة الفنية المغربية والعربية. شاركات فمهرجان فاس للموسيقى الروحية ومهرجان الصويرة، وكذا فمهرجانات عربية واوروبية، وين لقات اقبال كبير من الجمهور. كتتميز بصوتها القوي واحساسها العالي، وكتغني بزاف من روائع ام كلثوم بطريقة راقية واصيلة، كترجع بيها الناس لزمن الطرب الجميل. وزادت الشهرة ديالها فالمغرب ملي تكرمات من جمعية الاطلس الكبير فـ مهرجان المواهب بمراكش، اعترافًا بالمجهودات ديالها فالحفاظ على الهوية الموسيقية المغربية، وبدور كبير فـ نشر الفن الروحي والطرب الاصيل الشهرة ديالها. كريمة الصقلي، اللي تزادت فالدّار البيضاء، دخلات لعالم الغناء الاصيل فـ سنة 1999، ملي غنّات اعمال ديال اسمهان فدار الاوبرا فالقاهرة، وهدي كانت البداية اللي خلات الجمهور يعرف صوتها ويتاثر بيه فـ مارس 2010، شاركات فـ سهرة فنية فـ ابوظبي فـ اطار مهرجان "انغام من الشرق"، وغنّات فيها “انت عمري” لام كلثوم، وزادت عليها مقاطع من الطرب الاصيل والتراث الصوفي، اللي كيبين حبّها الكبير لهذ النوع ديال الغناء. فـ نونبر 2016، شاركات فـ مهرجان الموسيقى العربية فدار الاوبرا المصرية، وقدّمت مجموعة من الاغاني ديال ام كلثوم واسمهان، بحال “الورد جميل” و”يا حبيبي تعالى الحقني”، واللي عجبت ل جمهور بزاف. وزادت الشهرة ديالها فالمغرب ملي تكرمات من جمعية الاطلس الكبير فـ مهرجان المواهب بمراكش، اعترافًا بالمجهودات ديالها فالحفاظ على الهوية الموسيقية المغربية، وبدور كبير فـ نشر الفن الروحي والطرب الاصيل زيادة على هادشي، شاركات فـ مهرجان طنجة الدولي للسماع والمديح مع فرقة “عود الرمل” فـ 2015، وبانت فـ مهرجان موازين بالرباط فحفل جمعها مع الفنان مروان خوري وهذ ل مشاركات زادت من شعبيتها وخلاتها من الفنانات اللي كيعرفهم الجمهور المغربي والعربي. ستيل ديالها. كريمة الصقلي عندها صوت قوي وباين، وكتعرف كيفاش تتحكم فيه باش تقدّم المقامات الصعيبة بطريقة رائعة. هي كتدافع على التراث المغربي والعربي وكتحاول تحافظ على الاغاني القديمة والموشحات، وهادشي علاش بزاف ديال الناس كيسمّيوها "سفيرة الطرب المغربي الاصيل". التصريحات ديالها مع صحافة. كريمة الصقلي، الفنانة المغربية، خليت بصمتها الخاصة فالساحة الغنائية العربية، بحيث كتجمع بين قوة الصوت ونعومة وعذوبة الالحان اللي جايين من التراث القديم، ومع براعة الاداء ديالها. هي قالت باللي عندها حب كبير للموروث الطربي الاصيل اللي قدّموه كبار الفنانين العرب بحال ام كلثوم، اسمهان، ومحمد عبد الوهاب، وزيد عليهم الموسيقى الشعبية والتراثية اللي جاية من المغرب. الصقلي كانت غادي تغني اغاني طربية مستوحاة من اعمال كبار الموسيقيين العرب والتراث الاندلسي فـ المركز الثقافي الملكي بعمان بمناسبة الدورة الثانية لمهرجان الغناء الصوفي، اللي نظموه منتدى الموسيقى مع وزارة الثقافة وامانة عمان. هي فرحات بالاستقبال الكبير ديال الجمهور الاردني اللي تجاوب مع اغانيها بطريقة راقية وقالت باللي عندهم ذائقة موسيقية عالية. وبالنسبة لبداياتها، بدات كتصغي للاغاني من الراديو وتغنيها بوحدها فالدار (الدندنة)، حتى لاحظات عائلتها الموهبة ديالها، وماخليوهاش تطلع فالعالم الخارجي حتى سالات قرايتها، ومن بعد التحقت بالمعهد العالي للموسيقى فالمغرب باش تصقل موهبتها وتتعلم السلالم الموسيقية والايقاعات.
كسيدا د تران د بوقنادل

كسيدا طران د بوقنادل، هي كسيدا ديال واحد طران خرج من سكا ديالو حدا بوقنادل ف لمغريب ووقعات نهار 16 اكتوبر 2018. لكسيدا. جوايه لعشرا وتولوت بتوقيت لمغريب (GMT+1)، طران لجيهوي راقم 9 ديال لمكتب لوطني د سكك لحديدية اللي كان غادي بين دارالبيضا و لقنيطرة خرج على سكا ديالو ودخل فواحد القنطرة جيهت بوقنادل. ضحايا. وصل عاداد ناس لي ماتو ف لكسيدة لـ7 د ناس و125 واحد مجروح، سبعا منهم حالتهم صعيبة من بينهم شيفور. لماليك محمد ساديس تكلف بدفين ديال ضحايا. تحقيق. شي ساعات قليلة من بعد لكسيدا، لقصر دار بالاغ كيقول فيه انه غادي يحلو تحقيق باش يعرفو ساباب. ف لخر تحقيق لقا ساباب هو سورعا، ونيابا لعاما تاهمات شيفور بانه هو لمسؤول.
كلب

الكلب (سمية لعلمية : "Canis lupus familiaris") هو نوع حيواني من لحيوانات لبزّولية (لي كيولدو و كيرضعو)، ؤ غالبا كاياكل هاد لحيوان اللحم. كايݣولو بزاف د ناس بلي لكلب هوا "احسن صاحب ديال بنادم" حيت كيقدر يتفكر مولاه واخا تدوز مودا طويلة و هما مفارقين. كاينين بزاف د النواع ديال لكلاب ؤ كايعاونو بنادم على بزاف د لحوايج بحال الصيد ؤ لعسّة ؤ كاينين كلاب كايعاونو لبوليس و كلاب ديال السباق و كلاب كايعاونو الناس لعميين و كلاب كايجرو الكرويلات فالبلايص لي فيهم التلج. التاريخ ديال الكلب. الكلب من لبزوليات اللوالا الي رباهم بنادم، و بان قبل شي 60 مليون عام و عاش معاه تقريبا شي 14 الف عام. و راها بانت عضام ديال شي كلاب فالدانمارك، لالمان، شينوا و الجاپون كانت قبل التاريخ. سلالات ديال الكلاب. كاين بزاف السلالات ديال الكلاب و هدي اكثر السلالات لمنتاشرة: التكاثر. الكلاب كايتوالدو بحال الحيوانات لبزولية و ما عندهمش موسم تزاوج خاص بيهم.
كوبا

لجمهورية د كوبا (بالصبليونية: República de Cuba) هي واحد لبلاد جات ف لبحر لكاريبي ف دخلة د خليج لميكسيك. كوبا هي ارخبيل ديال لجزر ضاير بيهم لبحر، منهم جوج د لجزر كبار لي هوما جزيرة كوبا وجزيرة لا خوڤنتود. لبلاصة لي فيها كوبا دابا كان ساكن فيها واحد شعب سميتو تاينو من هادي 4000 عام قبل لميلاد حتى جاو صًبليون ف لقرن 15. صًبليون حتلو كوبا تال 1898 من موراها حتلاتها لميريكان تال 1902. من موراها ايدوزو بزاف د رؤساء على لبلاد، منهم فولخينسيو باتيسطا لي كان ديكتاتور و ثارو عليه ناس ف 1959. ديك تورة لي تزعمها فيديل كاسطرو خلات لبلاد تولي متبعا نيضام شتيراكي ماركسي لينيني، فيها حزب واحد (لحزب شتيراكي لكوبي)، وهي من لبلدان لقليلة ف لعالم لي باقي فيها هاد نيضام تال دابا. تسيكنو فكوبا 11. 2 مليون د ناس، ولعاصمة ديالها هي هابانا. لوغة رسمية ف لبلاد هي صّبليونية، ولعملة لي تاتخدًم فيها هي لپيزو لكوبي. رئيس د كوبا من 2018 لدابا هو ميݣيل دياس كانيل. لمجتمع. لوغات. لوغة رسمية د كوبا هي صبلونية، ؤ لاغلبية لكبيرة د لكوبيين كيهضرو بيها. صبلونية لي مستعملة ف كوبا معروفة بسميت صبلونية لكوبية، ؤهي واحد شكل من صبلونية د لكاريبي. لوسيمي، لي هي واحد لهجة ديال لوغة د يوروبا د غرب افريقيا، كيستعملوها ناس لي تابعين دين ديال صانطيريا بحال لوغة مقدسة، والاكين غير بحال لوغة تانية. لكريول د هايتي هي تاني لوغة لي مستعملة بزاف ف كوبا، ؤ كيهضرو بيها لموهاجيرين لهايتيين ؤ ولادهوم. لوغات لخرين لي كي هضرو بيها لموهاجيرين كاين لݣاليسية ؤ لكورسيكية.
كورالين (فيلم)

كورالين (Coraline)، فيلم ميريكاني ديال رّوسوم Animation لّي دار لاخراج ديالو هنري سيليك. لفيلم متلو فيه لادوار رّئيسية داكوطا فانين و طيري هاتشر و جون هودݣمان. ملخص لفيلم. لفيلم موخود من رّواية د نيل ݣايمان "كورالين" د 2002، و كايعاود لقصة د واحد لبنيتة لّي كاتتحول هي و واليديها لواحد دّار جديدة. واليديها ديما مشغولين ب خدمتهوم و ب شّغال ديال رّحيل و لايصلاح د دّار جّديدة و ما كايديوهاش فيها. كوارلين غادي تكتاشف واحد لباب مسحور ف دّار لّي كايدي ل واحد لعالم موازي لّ فيه دار كاتشبه ل دّار ديالها و واليدين احسن من واليديها و كايتهلاو فيها و تا جّيران حسن من جّيران ديالها ف دّار لحقيقية، غير هي غادي تبدا تفهم بشوية بشوية ان هاد لعالم لميتالي فيه شي دغل، و تما غادي يبداو لمشاكيل.
كوروڤ

كوروڤ واحد الدوًار فلجنوب الشرقي د پولونيا، جا على الواد د كوروڤكا، فوسط لولاية د لوبلين. تيسكنو فيه تقريبا 2800 واحد.
كوريا الشمالية

كوريا الشمالية لي سميتها رّسمية لجمهورية الديموقراطية الشعبية د كوريا (بلكورية: 조선민주주의인민공화국) هي بلاد ف شرق اسيا. هي دابا مسيطرة على نص شمال ديال شبه لجزيرة لكوريا. بلحق فحل كوريا لجنوبية، كاتطالب ب شبه جزيرة كوريا كاملة. لعاصمة ديال كوريا الشمالية هي پيونݣ يانݣ. لقائد د كوريا الشمالية سميتو كيم جونج اون. التاريخ. لقسمة ف 1945 و لحرب لكورية. بين 1910 و 1945، كانت كوريا تحت لاحتلال د الجاپون. بلحق بعد لحرب لعالمية الجاوجة، صبحت كوريا مقسمة بين لميريكان ف الجنوب و لاتحاد السوڤياتي ف الشمال. و بعد، جات ستقلال ديالوم. ف1950 بدات لحرب لكورية بين الجوج بلدان د كوريا. و تسالات ف1953 ب لهدنة.
كوريا لجنوبية

كوريا لجنوبية، رسميا لجمهورية د كوريا (بلكورية: 대한 민국 ولاّ: 大韓民國) هي بلاد جات ف الشرق د اسيا، و بالضبط ف لجنوب ديال شبه لجزيرة د كوريا. تاتحدّها من الشمال كوريا الشمالية، من الشرق لبحر الصفر، و من لجنوب و لغرب لبحر د الجاپون. كوريا لجنوبية عندها حدود بحرية مع الجاپون و الشينوا. لاغلبية ديال لاراضي ديال لبلاد فيها الجبال، و لمساحة لكاملة د لاراضي ديالها هي 100. 392 كيلوميطر مربع. لارض اللي فيها كوريا عندها تاريخ طويل و دازو فيها بزاف د لحضارات و لمملكات. اول مملكة وحدات كوريا كاملة هي لمملكة د كوريو ف عام 918. و ف 1392 طاحت هاد لمملكة و ولاّت بلاصتها مملكة جوسيون اللي بقات تال 1897، اللي هو التاريخ اللي حتلات فيه الجاپون لمنطقة، و اللي ولات رسميا طرف من لامبراطورية د الجاپون ف 1910. من مورا لحرب لعالمية التانية، تقسمات كوريا على جوج، طرف د الشمال شيوعي تابع للاتحاد السوڤياتي، و طرف د لجنوب ليبيرالي تابع للميريكان. ما بين 1950 و 1953 ناضت حرب ما بين هاد الجوج طراف، و سالات باللي ولاّو رسميا جوج بلدان، هوما لجمهورية الديموقراطية الشعبية د كوريا ف الشمال، و لجمهورية د كوريا ف لجنوب. تيسكنو ف كوريا لجنوبية تقريبا 51. 7 مليون د الناس، و لعاصمة ديالها هي سيول. تقريبا النص ديال السكان ديال لبلاد (25 مليون) ساكنين ف لعاصمة ولا النواحي ديالها. اللغة الرسمية د لبلاد هي لكورية، و لفلوس اللي كاتخدّم هي ل وون. كتر من النص د السكان د لبلاد ماعندهمش دين بضبط 56% (يعني لا دينيين)، الربع مسيحيين، و تقريبا 15% بوديين. كوريا لجنوبية عندها قتصاد صحيح بزاف و محسوبة ما بين الدول لمتقدمة ݣاع ف لعالم. هي داخلة مع بزاف د لمنضمات الدولية بحال لامم لمتحدة و منضمة التجارة لعالمية و منضمة التعاون والتنمية و جي 20. لاصل د السمية. السمية ديال كوريا جات من لمملكة ديال "كوريو"، اللي حكمات لبلاد ف لعصور لوسطانية.
كوزمت

كوزمت جماعة ترابية قروية كاينة ف اقليم شيشاوة، جهة مراكش اسفي، ساكنين فيها 4103 واحد، على حسب لاحصاء لعام 2014.
كوصطاريكا

لجمهورية د كوصطاريكا (ب الصبليونية: República de Costa Rica) هي بلاد ف امريكا لوسطانية. تاتحدًها من الشمال نيكاراݣوا، من لجنوب پاناما، من لغرب لمحيط لهادي، و من الشرق لبحر د لكاريبي. السمية د "كوصطا ريكا" ب الصبليونية تاتعني "الساحل لغني". كوصطاريكا هيا اول دولة فلعالم اللي حيدات لجيش ديالها ف مرة، و هادشي ف لعام 1949، و هي لبلاد لوحيدة ف امريكا اللاتينية اللي داخلة ف اللائحة د اقدم 22 ديموقراطية ف لعالم. تيسكنو ف كوصطاريكا تقريبا 5 د لمليون د الناس، و لعاصمة ديالها هي سان خوسي. اللغة الرسمية د لبلاد هي الصبليونية، و لفلوس اللي كاتخدًم هي لكولون لكوصطاريكي.
كوط ديڤوار

كوط ديڤوار، ولاّ ساحل لعاج (ب لفرانساوية: Côte d'Ivoire) هي بلاد جات ف لغرب د افريقيا. تاتحدّها من الشرق غانا، من لغرب غينيا و ليبيريا، من الشمال مالي و بوركينا فاصو، و من لجنوب لمحيط لاطلسي. ولاّت لبلاصة اللي فيها لكوط ديڤوار دابا محمية ديال فرانسا ف 1843، و رجعات من بعد مستعمرة كاملة ف 1893. ستاقلات لبلاد ف 1960 و كان لقايد د ليستيقلال هو فيليكس هوفوي بوانيي، اللي بقا رئيس ديال لبلاد من لاستقلال تا مات ف 1993. تيسكنو ف كوط ديڤوار تقريبا 24. 2 مليون د الناس، لعاصمة ديالها هي ياموسوكرو، و اكبر مدينة ف لبلاد و لعاصمة لقتيصادية هي ابيدجون. اللغة الرسمية ديال لبلاد هي لفرانساوية. كاين بزاف د اللغات محلية ف كوط ديڤوار، تا توصل ل 78 لغة، و لكن تا وحدا فيها ما عندها شي اطار قانوني ولا دستوري. لفلوس اللي كاتخدّم ف لبلاد هي لفرنك لغرب افريقي.
كولومبيا

لجمهورية د كولومبيا (بالصبليونية: República de Colombia) هي واحد لبلاد جات فالشمال د امريكا لجنوبية. تيحدًها من الشمال لبحر لكاريبي، من الشرق ڤينيزويلا ولبريزيل، من لجنوب پًيرو وليكواطًور، من لغرب لمحيط لهادي و پًاناما. كولومبيا هي لبلاد لوحيدة فامريكا لجنوبية اللي مقابلة مع لمحيط لهادي ولبحر لكاريبي وجات شوكة بيناتهم. دخلُو الصبليون للبلاصة اللي فيها كولومبيا ف 1499 وحتلُوها من ديك الساعة. ف 1819 ستاقلات كولومبيا، ولكن ف 1830 خرجو منها شي بلايص اللي ولاًو هوما الدول ديال فينيزويلا وليكواطًور. ف 1903 اتخرج منها پًاناما واتولي لجمهورية د كولومبيا هي لبلاد اللي عندها لحدود اللي تانعرفو دابا. تيسكنو فكولومبيا شويا كتر من 50 مليون د الناس، ولعاصمة ديالها هي بوݣوطا. اللغة الرسمية ديال لبلاد هي الصبليونية ولعملة هي لپيزو لكولومبي. نظام لحكم فلبلاد هو جمهوري دستوري ولبلاد فيها 32 ادارة لامركزية. الرئيس د لبلاد د دابا هو ايڤان دوكي. كولومبيا داخلة فبزاف د لمؤسسات الدولية بحال لامم لمتحدة ومنظمة التعاون لاقتصادي والتنمية (OECD) ومنظمة التجارة لعالمية، وعندها شراكة مع لحلف الشمال اطلسي.
كونطاكط

كونطاكط ؤلا تّيصال (ب نݣليزية : Contact)، فيلم ميريكاني لّي دار لاخراج ديالو روبرت زيميكيس. لفيلم متلو فيه لادوار رّئيسية جودي فوستر و ماثيو ماكونهي و جيمس وودز. هاد لفيلم ديال لخيال لعلمي لفيلم مبازي علا ريواية ديال لعاليم د لفلك ؤ لكاتب لميريكاني كارل سيݣان، ب نفس لعنوان. ملخص لفيلم. دّكتورا ايلي هالاوي دوزات حياتها كاملة كاتخدم و كاتقلب على حضارة فضائية، غادي يوصلها ميساج راديو من لفضاء لّي غادي يقلب حياتها و لعالم كامل و غادي يخليها تعيش مواقف صعيبة و متيحان لّي خاص يتدار فيه ختيار بين لعيلم و لايمان
كيريباتي

كيريباتي ؤلا كيريباس، رسميا لجمهورية د كيريباتي (بلكيريباتية: Ribaberiki Kiribati - بلينݣليزية: Republic of Kiribati) هي بلاد ارخبيل جات ف لمحيط لهادي و تابعة للقارة ديال اوقيانوسيا. كيريباتي فيها 32 جزيرة منشورة على 3. 5 كيلوميطر مربع ديال لبحر. كيريبيتي هي لبلاد لوحيدة ف لعالم اللي جات فالطراف ب 4 د لعالم (الشمال، لجنوب، الشرق و لغرب)، حيت تيدوز منها خط لاستواء و تا لخط ديال لوقت (اللي تيقسم ما بين السوايع اللي قبل ݣرينيتش و اللي موراها). تسيكنو ف كيريباتي شويا كتر من 116. 000 واحد، و لعاصمة ديالها هي جنوب طاراوا. اللغات الرسمية ديال لبلاد هوما لكيريباتية و لينݣليزية، و لفلوس اللي كيتخدّمو هوما الدولار د كيريباتي. كانت لبلاد مستعمرة ديال بريطانيا، و ستاقلات منها ف 1979، من بعد دخلات مع لكومنويلت. ف 1999، دخلات كيريباتي ف لامم لمتحدة، و هي داخلة تا مع لبنك الدولي و صندوق النقد الدولي.
كيرݣيستان

كيرݣيستان (بلكيرݣيزية: Кыргызстан، بالروسية: Кыргызская Республика) هي بلاد جبلية ما كاطلش على لبحر جات ف لوسط د اسيا. تاتحدّها من الشمال كازاخستان، من لغرب و لجنوب لغربي اوزباكستان، من لجنوب الشرقي طادجيكيستان، و من الشرق الشينوا. كيرݣيستان عندها تاريخ طويل، و جات ما بين بزاف د لحضارات. كانت ف الطريق ديال لحرير، و حكموها بزاف ديال الدول منها لاويݣور و لمغول. ف 1876، ستعمرات لامبراطورية الروسية لبلاصة اللي فيها دابا كيرݣيستان. ملّي طاحت لامبراطورية الروسية، تبعات لمنطقة للاتحاد السوڤياتي، و بقات فيه تا طاح ف 1991. نهار 31 غشت 1991، علنات كيرݣيستان على لاستقلال ديالها من موسكو، و ولاّت رسميا لجمهورية د كيرݣيستان. تسيكنو ف كيرݣيستان تقريبا 6. 2 مليون د الناس، و لعاصمة ديالها و اكبر مدينة فيها هي بيشكيك. اللغات الرسمية د لبلاد هوما لكيرݣيزية و الروسية، و لفلوس اللي كاتخدّم ف لبلاد هي السّوم. كيرݣيستان داخلة مع بزاف د لمنضمات دولية بحال لامم لمتحدة و منضمة التعاون لاسلامي و منضمة التعاون د شانݣاي و لكومنويلث د لبلدان لمستاقلة و لمجلس التركي. لمجتمع. اللغات. كيرݣيستان هي وحدة من جوج جمهوريات فوسط اسيا اللي كانت سوڤياتية، و اللي باقي اللغة الرسمية ذيالهم هي الروسية. الدولة الثانية هي كازاخيستان. اللغة لكيرݣيزية ولات رسمية ف 1991. من بعد ضغط ديال الاقلية الروسية فالبلاد، كيرݣيستان ردات الروسية لغة رسمية ف 1997، و هو لي خلاها تكون بلاد عندها جوج لغات رسمية. لكيرݣيزية هي لغة تركية من الفرع ديال كيپتشاك، قريبة بزاف من لكازاخية، كاراكالپاك، ونوݣاي طاطار. كانت مكتوبة بالحرف العربي حتال القرن العشرين. الحرف اللاتيني دخل ف 1928، وتبدل للكتابة السيريليكية اللي فرضها سطالين ف 1941. على حساب الاحصاء ديال 2009، 4. 1 مليون واحد كيهضر لكيرݣيزية بحال لوغتو الاولى ولا الثانية، و 2. 5 مليون كيهضروا الروسية بحال اللغة الاولى ولا الثانية. لؤزباكية هي ثاني لغة كاتهضر بحال لغة الاصلية، تابعاها الروسية. الروسية هي اللغة اللي مستعملة بزاف بحال لغة تانية، تابعاها لكيرݣيزية والاوزبكية. الروسية مستعملة بزاف فالاقتصاد وفي السياسة. حتال مؤخرا، لكيرݣيزية كانت تستعمل غير بين الناس وقليل فاش كيخدموها فالاجتماعات ولا اللقاءات. و لكن، الاجتماعات في البرلمان دابا ولاو كيخدمو لكيرݣيزية، وكيديرو معاها ترجمة للناس اللي ماكيهضروش بيها.
كينيا

لجمهورية د كينيا (بالسواحيلي: Jamhuri ya Kenya - بلينݣليزية: Republic of Kenya) هي بلاد جات ف الشرق د افريقيا و تيدوز عليها لخط ديال لاستواء. تيحدّها من الشرق لمحيط لهندي، من لغرب اوݣاندا، من لجنوب طنزانيا، اتيوپيا و جنوب السودان من الشمال، و الصومال من الشمال الشرقي. اول علاقة ديال لبلاصة اللي فيها كينيا مع لاوروپيين كانت ف لقرن 15، ملي وصلو ليها لبرتغاليين. و لكن اول وحدين ستعمرو بالصّح لبلاد كانو هوما لبريطانيين، و اللي ردّوها محمية ديال لامبراطورية لبريطانية ف 1895. هاد لحماية ولاّت ستعمار كامل ف 1920. ف 1952، دارو لكينيين تورة تسمّات التورة د ماو ماو و تحاربو مع لبريطانيين تا خداو ستقلال ديالهم ف 1963. تيسكنو ف كينيا تقريبا 48. 5 مليون د الناس، و لعاصمة ديالها هي نايروبي. اللغات الرسمية ديال لبلاد هوما السواحيلي و لينݣليزية، و لفلوس اللّي كاتخدّم فيها هي الشيلينݣ لكيني. النضام د لحكيم ف كينيا هو جمهوري، و لبلاد داخلة مع بزاف د لمنضمات دولية بحال لامم لمتحدة و ليتيحاد ليفريقي و لكومنويلت و لبنك الدولي.
لأپارتايد

لاپارتايد (بلافريكانز: Apartheid - وتاتعني التفراق) هو نظام لعزيل لعنصري على حساب لون د لبشرة. هاد نظام حكمات فيه لاقلية لي عندها لون لبشرة بيضا ف جنوب افريقيا من عام 1948 وحتى لنهاية النظام ما بين 1990 - 1993. التوابع لاقتصادية ديال هاد النضام ستامرو تال لقرن 21.
لأردن

لمملكة لاردنية لهاشمية، لمعروفة ب لاردن، هي بلاد جات ف لجنوب لغربي ديال اسيا، ف لمنطقة د الشام ف الشرق لاوسط، فالشمال د شبه لجزيرة لعربية. تاتحدّها سوريا من الشمال، فلسطين من لغرب، لعراق من الشرق و السعودية و لبحر لحمر من لجنوب. تسمّات لاردن على لواد د لاردن اللّي تيدوز ف لغرب ديالها. لبلاصة اللي فيها لاردن كانت تابعة لبزاف د لبلدان فالتاريخ، منها لامبراطورية الرومانية و الدولة لاموية و الدولة لعبّاسية و الدولة لعتمانية. مورا التورة ديال لعرب ف 1916 على الدولة لعتمانية، تقسمات لممتلكات د لعتمانيين ما بين فرانسا و بريطانيا. تاسسات لامارة ديال شرق لاردن بلمعاونة د بريطانيا ف 1921، و كان حاكمها لامير عبد الله بن حسين. ف 1946، ستاقلات لامارة رسميا من بريطانيا، و ولاّت مملكة لاردن لهاشمية، اللي كان اول ملك ديالها هو عبد الله النيت. النضام ديال لحكيم ف لاردن هو نضام ملكي دستوري، و فيه حكومة تمتيلية. تيسكنو ف لاردن تقريبا 10. 5 مليون د الناس، و لعاصمة ديالها هي عمّان. اللغة الرسمية ديال لبلاد هي لعربية، و لفلوس اللي كاتخدّم هي الدينار لاردني. لاردن معروفة باللي فيها اهبط نقطة ف لعالم، و اللي هي لبحر لميت، اللي هابط 428 ميطرو تحت من سطح لارض.
لأرض

لارض (الرمز: ) هي تالت كوكب ف لمجموعة الشمسية و هي لكوكب لي كانعيشو فيه. كنرمزو ل لارض ب دويرة و فيها زائيد. لبلاصة ديال لارض. لارض هي لكوكب التالت من ناحية البعد على الشمش، قبل منها كاين عطارد و ڤينوس، اما من وراهم فا كاين لمريخ، جوپيتر، ساتورن، اورانوس، ؤ نيپتون، ؤ پلوطو لي مابقاش محسوب كوكب ف لمجموعة شمسية ف 2006. لحياة في لارض. تكونات لارض هادي 4. 54 مليار عام تقريبا، و بانت عليها لحياة غير ف 3. 8 مليار عام لخرة. كوكب لارض هو لكوكب لوحيد لي فيه لحياة ف لمجموعة الشمسية على حسب لمعلومات لي عند لعولاما دابا، حيت هو بوحدو لي فيه لاوكسيجين و لما و بزاف ديال لحوايج لي تتعاون باش تكون لحياة ف لارض. لخليقة ديال لارض. لارض كاينة ف لمجموعة شّمسية لي حتاهي كاينة معا بزاف بحالها باش تيكَوْنو مجرة سميتها مجرّ لكبش لي كبيرة بزاف. ف اللول كانت لارض قارة وحدة سميتها پانجيا "Panjya/Pangaea" ومن بعد تفارقو ولاو سبعة ديال لقارات كيفما كاينين دابا لي هوما:
لأطلس لمتوسط

لاطلس لمتوسط سلسلة د الجبال دايرا 350 كلم، من الجنوب الغربي تال الشمال الشرقي ديال المغرب، جات بين جبال الريف و لاطلس الكبير، و مساحتها 2. 3 مليون هيكطار، اللي هي 18% ديال المساحة الجبلية ف البلاد. هاد السلسلة طرف من سلاسل لاطلس (اللي كاينين ف المغرب و الجزاير)، و هي وحدة من تلاتة د لاجزاء ديال جبال لاطلس ف لمغريب، لاخرين هما لاطلس الكبير و لاطلس الصغير. جغرافيا. تضاريس. اعلى جبل. اعلى جبل ف لاطلس المتوسط هو جبل بوناصر (3356 ميترو)، عاد جبل بويبلان (3192 ميترو) اللي حدا اِموزّار مرموشة و بعيد ب 100 كلم على تازة. هيدروڭرافيا. حيت جا ف وسط المغرب، لاطلس المتوسط كايتكنا عليه "خزان الما". ويدان. لاطلس المتوسط فيه ربعة د لاحواض مائية، واحد منهم كايصب ف البحر البيض، و التلاتة لوخرين كايصبو ف لموحيط لاطلاسي. شلّالات. شلّالات اوزود وحدة من المعالم ديال المنطقة، جاو على بعد 22 كلم من تنانت، و 80 كلم من بني ملال، هاد الشلالات العلو ديالهم 110 ميترو.
لألمانية

لّوغة لالمانية (ب لالمانية Deutsch)، هي واحد لوغة هندوؤروپية، ؤ ب ضبط لوغة جرمانية غربية تاتًهضر اساسا فوسط اوروپا. هي لوغة رسمية ف المانيا ؤ نمسا ؤ سويسرا ؤ بلجيكا ؤ ليكسومبورݣ ؤ ليختنشتاين ؤ شي مناطق ف طاليان ؤ پولونيا. لالمانية هي تاني اكبر لوغة جرمانية من حيث ناس لي تيهضروها ف لعالم (كتر من 100 مليون واحد)، مورا لينݣليزية، وهي اكبر لوغة د لم ديال سّكان ديال ليتيحاد لاوروپي. لالمانية هي تاني لغة د لبحث لعلمي ف لعالم مورا لينݣليزية، وساهمو ف لكتابة بيها بزاف د ناس مشهورين ف تاريخ بحال ݣوته، كافكا، طوماس مان، بيرطولت بريشت، هيرمان هيسه، ياكوب ݣريم، ارتور شوبنهاور، ايمانويل كانط، فريدريش نيتشه، ؤ زيد ؤ زيد.
لأمم لمتحدة

لامم لمتحدة واحد لمنظمة عالمية كاتجمع تقريبا ݣاع لبلدان لي مستاقلة فلعالم. تاسسات لامم لمتحدة نهار 24 اكتوبر 1945 ف سان فرانسيسكو ف لميريكان، من مورا لحرب لعالمية التانية. لهدف علاش تاسسات كان هو تحافظ على السلام ف لعالم، وتدافع على حقوق الانسان وتعاون الناس لي محتاجين ف لعالم كلو. لامم لمتحدة عندها بزاف د لمقرات مفرقة على لعالم، من بين لمقرات لكبار ديالها كاين: مقر لامم لمتحدة ف نيويورك، مقر لامم لمتحدة د حقوق لانسان ف جونيڤ، محكمة العدل الدولية ف لاهاي، وبزاف د لبلايص خرا ف لعالم كلو. كاين دابا 193 عضو كامل لعضوية فلامم لمتحدة، و جوج د لاعضاء ملاحظين، لي هوما لڤاتيكان وفلسطين. لامين لعام د لامم لمتحدة من 2017 ل دابا هو لبرتغالي انطونيو ݣوتيريش.
لإكواطور

لاكواطّور (ب الصبليونية: República del Ecuador) هي بلاد جات ف امريكا لجنوبية، تاتحدها كولومبيا من الشمال، پيرو من لجنوب و الشرق، و لمحيط لهادي من لغرب. لاكواطّور هي و الشيلي هوما الجوج بلدان ف امريكا لجنوبية كاملة اللي ماعندهومش حدود مع لبريزيل. سكنو بزاف د الشعوب فلارض اللي فيها لاكواطّور، و كانو داخلين مع لامبراطورية د لانكا ف لقرن 15. ف لقرن 16 ستعمرات صبانيا لمنطقة و بقات محتلاها تال 1820، فين ستاقلات و ولات طرف د كولومبيا لكبيرة. ف 1830 ستاقلات لاكواطّور اللي كانعرفو دابا و ولاًت بلاد عندها سيادة. تيسكنو ف لاكواطّور تقريبا 17. 1 مليون د الناس و لعاصمة ديالها هي كيطو. اللغة الرسمية ف لبلاد هي الصبليونية، و عاد كاين 13 لغة معتارف بيها بحال لكيشوا و الشوار و لغات اصلية وحدا خرة. لفلوس ديال لاكواطّور هي الدولار لميريكاني و النضام د لحكيم فيها هو نضام جمهوري ديموقراطي تمتيلي.
لإمارات

لامارات، رسميا لامارات لعربية لمتحدة، هي بلاد جات ف لغرب د اسيا، و بالضبط ف الشرق د شبه لجزيرة لعربية. تايحدّها لخليج من الشمال و لغرب، السعودية من الشرق، و عومان من لجنوب. لامارات عندها تا حدود بحرية مع قطر و ايران. لبلاد عندها نظام رئاسي فيديرالي دستوري، و فيها 7 د لولايات كيتسمّاو امارات. كل امارة عندها شيخ ديالها، و واحد من هادوك الشيوخ السبعة تيتختار هو الرئيس د لبلاد. تسيكنو ف لامارات تقريبا 9. 8 مليون د الناس، لعاصمة ديالها هي ابو ضابي، و اكبر مدينة فيها هي دبي. اللغة الرسمية د لبلاد هي لعربية، و لفلوس اللي كاتخدّم فيها هي الدرهم لاماراتي. لاغلبية د السكان د لبلاد (تقريبا 80%) برّانيين، و جايين من بزاف د لبلايص بحال لهند و پاكيستان و بانݣلاديش و مصر و لفيليپين. الدين الرسمي د لبلاد هو لاسلام. لاقتصاد د لبلاد تيدور على لپيطرول و لݣاز، اللي هي من اكبر لمصدّرين ديالهم ف لعالم. و لكن ف لعوامات اللخرانية، بدات لامارات كاتخدم على مجالات خرا بحال السياحة و لمالية. هي من لبلدان لقلال ف لعالم اللي ما فيهاش ضريبة على لخلصة ولا على الشركات د لبلاد (من غير ديال لپيطرول). لامارات داخلة ف بزاف د لمنضمات الدولية، بحال لامم لمتحدة و لجامعة د الدول لعربية ومنضمة التعاون لاسلامي و لاوپيك و منضمة التعاون لخليجي.